रविदास मंदिर

श्री गुरु रविदास जनम अस्थान या रविदास मंदिर संत रविदास के नाम पर काशी, उत्तर प्रदेश, भारत में बीएचयू के पीछे डाफी क्षेत्र में स्थित है। सफेद संगमरमर से निर्मित इस मंदिर का गुम्बद सुनहरे रंग का है जो देखने में बेहद खूबसूरत एवं भव्य लगता है। इसे काशी का दूसरा गोल्डन टेम्पल भी कहते हैं।
गुरु ग्रंथ साहिब
गुरु अर्जन ने श्री गुरु ग्रंथ साहिब में रविदास की रचनाओं को शामिल करने का फैसला किया, सिखों के पवित्र ग्रंथ में रविदास के 41 पद हैं, जिन्हें सिख भगत रविदास के नाम से पुकारते हैं, जिनमें से अधिकांश बहुत ही स्पष्ट हिंदी में हैं। उनकी कविताएँ ईश्वर, ब्रह्मांड, प्रकृति, गुरु और नाम के प्रति उत्कट प्रेम से भरी हुई हैं।
इतिहास
यह मंदिर संत रविदास की याद में साल 1954 में बनवाया गया था. दिल्ली में लोदी वंश के सुल्तान रहे सिकंदर लोदी ने संत रविदास से नामदान लेने के बाद उन्हें तुग़लकाबाद में 12 बीघा ज़मीन दान की थी जिस पर यह मंदिर बना था।यह श्री काशी विश्वनाथ मंदिर के बाद काशी का दूसरा स्वर्ण मंदिर बन गया।रविदास जयंती हर साल माघ पूर्णिमा को मनाई जाती है। 'मन चंगा तो कठौती में गंगा' समानता और मानवता का संदेश देने वाले संत श्री गुरु रविदास जी की 645वीं जयंती आज मनाई जा रही है। 16 फरवरी को रविदास जयंती के मौके पर पंजाब से बड़ी संख्या में लोग वाराणसी जाते है। संत रविदास 15वीं से 16वीं शताब्दी के दौरान भक्ति आंदोलन से जुड़े थे और उनके भजन गुरु ग्रंथ साहिब में शामिल हैं।

 सन्दर्भ 

श्रेणी:वाराणसी के मन्दिर